Buldane û Temellîyî bi eşkerayîyêka nuştekîye “reformê hukmî” yo ke Serekkomarê Tirkî Recep Tayyîp Erdoganî eşkera kerdo, ercna.
Eşkerayîya nuştekî ya Hemserekê HDP’yî de ca dîya nînan: ‘’Belgeyo ke Erdoganî eşkera kerdo sey îtîrafêkê neheqîyanê giranan o û ame vatene, “Sernameyê ke amanc û hedefê belgeyî danê teber zî hetê dewleta demokrasî û huqûqî ra binê problemanê bingeyan xêz kenê. Bi vatişêko bîn, no belge îtîrafê neheqîyanê giranan o ke zirar û tehrîbatanê sîstemê edaletî û hukmî ra vejîyayê werte. Sîstemê hukmî, standardanê globalan û hedefanê edaletî ra qût bîyo, sere de azadîya îfadeyî, asayîşê şexsî û qedexeyê îşkenceyî, serê wareyê heq û azadîyan de bîyo çimeyê îxlalî û bi nê hawayî bîyo wasitayê zex û tasfîyekerdişê muxalîfan. Belgeyî de her çiqas ameyo nuştene, ’amanc, hedef û faalîyetî bi hawayêko şênber ameyo nuştene’ zî serê babetanê ke ma dayê zanayene de, tu vatiş û planêk şênberî çin ê. Sernameyanê derheqê heq û azadîyanê bingeyênan de, bi esasî bi sozdayîş û eşkerakerdişanê nîyetê sînorkerdişî de mendo. Nê planî de esas selahîyet û wezîfe aîtê parlamentoyî yo, seba amadekerdişê Planê Çalakîye yê Heqanê Merdiman ê bitesîr û hîrayî, waştişê înan o sereke o yo ke grubêka xebetî ya bi tewrbîyayîşê partîyanê meclîsî ya ke mutebeqato hîra û netîceyo lezkanî dayo xo ver, bêro awankerdene. ’’
